stanford-oval/wikipedia huggingface dataset:
ליאה מישל
קריירה > משחק

מישל הופיעה בברודוויי כבר מגיל שמונה. תפקידה הראשון היה כשחקנית מחליפה בדמותה של קוזט במחזמר "עלובי החיים". ב-2004 שיחקה מישל בהפקה המחודשת של "כנר על הגג", וב-2005 היא שיחקה בהצגה "יומנה של אנה פרנק".
בין השנים 2006–2008 כיכבה מישל כוונדלה ברגמן במחזמר "אביב מתעורר".
בין 2009–2015 כיכבה בסדרה "Glee", בה שיחקה את רייצ'ל ברי. מישל הייתה מועמדת לפרס אמי ולפרס גלובוס הזהב על משחקה בסדרה. מישל שיחקה את דמותה של רייצ'ל ברי גם בסדרות האנימציה "משפחת סימפסון" ו"המופע של קליבלנד".
בשנת 2011 שיחקה בסרט "סילבסטר בניו יורק". בשנת 2013 דיבבה את דורותי גייל בסרט "בחזרה לארץ עוץ".
בשנים 2015–2016 שיחקה בסדרת הקומדיה-אימה "מלכות הצעקה". בשנת 2017 גילמה את אמנדה בסדרת האנתולוגיה של רשת הולו "מימד 404".
ב-2019 שיחקה בסרט הטלוויזיה "מחכה לך בחג".
בספטמבר 2022 שבה חזרה אל הבמה של ברודוויי, בתפקיד ״פאני ברייס״ במחזמר ״מצחיקונת״, תפקיד שבעבר ציינה שהוא תפקיד חלומותיה, ואותו גילמה גם דמותה בסדרה glee, רייצ׳ל ברי.
קריירה > מוזיקה

בשנת 2008 הפיקה מישל קונצרט הנקרא "Alive in the World" על מגדלי התאומים.
ב-2014 יצא אלבום הבכורה שלה, "Louder", שהגיע למקום הרביעי במצעד האלבומים האמריקאי בילבורד הוט 100.
ב-2017 יצא אלבומה השני, "Places".
ב-2019, יצא הסינגל "It’s the most wonderful time of the year" ואחריו אלבומה השלישי, “Christmas in the City”.
בשנת 2023 הופיעה ברשימה השנתית טיים 100 של מגזין טיים.
ספרים

ב-2014 יצא לאור ספרה "Brunnete Ambition", בו היא מספרת על חוויות שחוותה עד כה ומציעה טיפים לבריאות ויופי.
עיסוקים נוספים

מישל פעילה למען זכויות להט"ב וזכויות בעלי חיים. בנובמבר 2009, מישל וג'ונתן גרוף גייסו כספים למען קהילת הלהט"ב. על עבודתה עם בעלי חיים היא קיבלה פרס מארגון "אנשים למען יחס מוסרי לבעלי חיים".
מישל היא דמוקרטית וליברלית אשר תמכה בבחירות ב-2012 בברק אובמה.
ביוני 2020, השחקנית סמנתה מארי ווייר (אנ'), שעבדה עם מישל בסוף שנת 2014 בעונה השישית של הסדרה Glee, האשימה את מישל בגסות רוח רבה כלפיה על הסט, כשהיא מתנהגת ב"מיקרו-אגרסיות טראומטיות". בעוד וויר לא הצהירה במפורש כי התנהגותה הגסה של מישל כלפי שחקנים חדשים עם תפקידים מינוריים קשורה לגזענות, היא רשמה את דבריה בתגובה ישירה לכך שמישל פרסמה הודעה ברשתות החברתיות על מחאות ג'ורג' פלויד. שתי שחקניות נוספות שכיכבו לצידה של מישל בסדרה, הת'ר מוריס ואמבר ריילי, הצהירו כי היא יכולה להראות גסות רוח לאחרים על הסט, אך אף אחד מהם לא תמך בטענה שמישל היא גזענית. מישל הגיבה בהתנצלות וציינה כי התגובות בשל אנשי צוות רבים בתגובה להאשמתה של וייר גרמו לה להיות מודעת לכך שההתייחסות הכללית לכל חברי צוות השחקנים באותן שנים היה "לא רגיש או בלתי הולם", סימן של "חוסר בגרות", והבינה שהיא הייתה "קשה שלא לצורך" כלפי אחרים בסביבתה, וכי היא תמיד "תמשיך לעבוד כדי לשפר את עצמה ולקחת אחריות על מעשיה." ב־2 ביוני 2020, HelloFresh הודיעו שהם סיימו את השותפות שלהם עם מישל, ותיארו את מעשיה של מישל כגזעניים.
באוקטובר 2023, מישל, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.
חיים אישיים

בשנת 2011 החלה לצאת עם השחקן קורי מונטית', וזה לאחר שהשניים כבר מגלמים זוג בסדרה "Glee". ב-7 ביולי 2012 השניים התארסו, עד למותו ביולי 2013 ממנת יתר. לאחר מותו כתבה לו את השיר "If You Say So" יחד עם הזמרת האוסטרלית סיה. השיר כלול באלבומה של מישל "Louder".
בין השנים 2014–2016 יצאה מישל עם הדוגמן מתיו פייץ'. הזוג הכיר במהלך צילומי קליפ לשירה של מישל "On My Way".
ב-28 באפריל 2018 הודיעה דרך האינסטגרם על אירוסיה לאיש העסקים זנדי רייך, מנכ"ל של מותג הבגדים AYR. השניים התחתנו ב-9 במרץ 2019 בטקס בנערך בנאפה, קליפורניה. ב-20 באוגוסט 2020 נולד בנה הבכור, אבר ליאו. בפודקאסט עם קתרין שוורצנגר, מישל סיפרה על הקשיים שחוותה בתהליך הבאת הילד השני שלה, כולל שני הריונות שלא צלחו. ב-25 באוגוסט 2024, מישל ובעלה הודיעו באינסטגרם כי הם הביאו לעולם את בתם, אמרי.
דיסקוגרפיה > אלבומי אולפן

2014: LouderLouder
2017: Places
2019: Christmas in the City
2021: Forever
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1998 | Buster & Chauncey's Silent Night | כריסטינה | דיבוב |
| 2011 | סילבסטר בניו יורק | אליס |  |
| 2013 | בחזרה לארץ עוץ | דורותי גייל | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000 | משמרת שלישית | סאמי | פרק: "Spring Forward Fall Back" |
| 2009–2015 | Glee | רייצ'ל ברי | תפקיד ראשי (6 עונות); 121 פרקים |
| 2010 | משפחת סימפסון | שרה | דיבוב; פרק: "Elementary School Musical" |
| 2011 | המופע של קליבלנד | רייצ'ל ברי | דיבוב; פרק: "How Do You Solve a Problem Like Roberta?" |
| 2014 | ילדי האנרכיה | גרטי | פרק: "Smoke 'em If You Got 'em" |
| 2015–2016 | מלכות הצעקה | הסטר אולריך (אנ') | תפקיד ראשי (2 עונות); 23 פרקים |
| 2017 | Dimension 404 | אמנדה | פרק: "Matchmaker" |
| 2017–2018 | The Mayor | ולנטינה בראלה | תפקיד ראשי; 13 פרקים |
| 2019 | מחכה לך בחג | אוליביה הנדרסון | סרט טלוויזיה של ABC |
הערות שוליים

↑  "אני יהודיה בדיוק כפי שאני איטלקיה", באתר ישראל היום, ‏07.01.2019
↑  ראיין מרפי, Lea Michele Is on the 2023 TIME 100 List, טיים, ‏13 באפריל 2023
↑  http://www.frogi.co.il/music-global/8490.html "Louder" בהחלט אלבום רועש: ביקורת אלבום, באתר פרוגי, 3 במרץ 2014
↑  עומר דניאל, "מישהו אמר ג'וקים?" כוכבי "גלי" מטנפים על ליאה מישל, במדור "פנאי פלוס" באתר ynet‏, 2 ביוני 2020
↑  ״הפכת את החוויה שלי לגיהנום חי!״: ליאה מישל מתנצלת בפני סמנתה וואר על התקופה ב-Glee, באתר hebrewnews.com (באנגלית)
↑  עומר דניאל, בעקבות ההאשמות על בריונות: כוכבת "גלי" פוטרה מעבודתה, במדור "פנאי פלוס" באתר ynet‏, 3 ביוני 2020
↑  Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)
↑  Lea Michele and Zandy Reich Name Their Newborn Son Ever Leo, PEOPLE.com (באנגלית)
↑  Rania Aniftos, Lea Michele Welcomes Baby No. 2 With Husband Zandy Reich, Billboard, ‏2024-08-27 (באנגלית אמריקאית)
| --- | --- |
בקרת זהויות :  PLWABN: 9810533037405606  BNE: XX5429731  BnF: cb16513793j (data)  GND: 135996422  ISNI: 0000 0001 2138 5059  LCCN: n2004081258  MusicBrainz: 6bb57027-e15a-40fe-974e-fa788711cb75  SUDOC: 176005226  VIAF: 70784596   WorldCat (עם VIAF): 70784596
ג'וזף קווין

| --- | --- |

 לידה:  26 בינואר 1994  (בן 31) לונדון, אנגליה אנגליה, הממלכה המאוחדת הממלכה המאוחדת
 שם לידה:  Joseph Anthony Francis Quinn 
 מדינה:  הממלכה המאוחדת הממלכה המאוחדת
 תקופת הפעילות:  מ-2011
 עיסוק:  שחקן
 מקום לימודים:  האקדמיה למוזיקה ולאמנויות הדרמה של לונדון (2015)  בית ספר עמנואל 
 בן או בת זוג:  דוג'ה קאט 
 פרופיל ב-IMDb
 
ג'וזף "ג'ו" קווין (באנגלית: Joseph "Jo" Quinn; נולד ב-26 בינואר 1994) הוא שחקן אנגלי, המוכר בשל תפקידו בתור אדי מנסון בסדרת האימה-מדע בדיוני של נטפליקס, "דברים מוזרים".
ביוגרפיה

קווין נולד בלונדון, אנגליה. הוא גדל בדרום לונדון ולמד בבית הספר העצמאי "Emanuel School" בשנים 2007–2012. קווין זכה במלגה במסגרת תוכנית ללימודי דרמה. לאחר מכן למד באקדמיה למוזיקה ולאמנויות הדרמה של לונדון, הוא סיים את לימודיו בשנת 2015.
קריירה

בשנת 2011 קיבל את תפקידו הראשון בתפקיד קטן בסדרה "Postcode" בפרק הבכורה שלה.
בשנת 2015 קווין שיחק בתפקיד ארתור האווישם (אנ') בסדרת הטלוויזיה "עלילות דיקנס".
בשנת2017 גילם את הדמות של לאונרד באסט במיני-סדרה בת ארבעה חלקים "אחוזת הווארד", על פי הרומן באותו שם. עוד באותה שנה הופיע קווין בעונה השביעית של סדרת הפנטזיה "משחקי הכס" של HBO, בתפקיד קונר, חייל של משפחת סטארק.
בשנת 2019 שיחק בתור אנז'ולרא  במיני-סדרה "עלובי החיים" בערוץ BBC One, המבוססת על הרומן הצרפתי התקופתי באותו השם מאת ויקטור הוגו, ונכתבה ונוצרה על ידי אנדרו דייוויס. בהמשך אותה השנה שיחק גם במיני-סדרה ההיסטורית "יקטרינה הגדולה" אשר שודרה ברשת Sky Atlantic (אנ') בבריטניה וברשת HBO בארצות הברית. בסדרה הוא גילם את פאבל הראשון, קיסר רוסיה, בנה של יקטרינה השנייה, אותה גילמה הלן מירן.
בשנת 2020 כיכב בעונה הרביעית של סדרת דרמת הפשע של ה-BBC, "סטרייק" בדמותו של בילי נייט.
בשנת 2022 שיחק קווין בתפקיד אדי מונסון בעונה הרביעית של הסדרה "דברים מוזרים" בנטפליקס.
הוא נכלל ברשימה האירופאית פורבס 30Under30 לשנת 2023.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | אוברלורד (אנ') | גרונאר |  |
| 2019 | Make Up | טום |  |
| 2023 | Hoard | מייקל |  מועמד פרס הקולנוע הבריטי העצמאי להופעה הראשית המשותפת הטובה ביותר (עם סאורה לייטפוט-ליאון) |
| 2024 | מקום שקט: היום הראשון | אריק |  |
| 2024 | גלדיאטור 2 | גטה |  |
| 2025 | ארבעת המופלאים: צעדים ראשונים | ג'וני סטורם / הלפיד האנושי |  |
| 2025 | Warfare | סם |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | Postcode | טים | פרק: "#1.1" |
| 2015–2016 | עלילות דיקנס | ארתור האווישם (אנ') | תפקיד ראשי; 19 פרקים |
| 2017 | משחקי הכס | קונר | פרק: "The Spoils of War" |
| 2017 | Timewasters | ראלף | 2 פרקים |
| 2017 | אחוזת הווארד | לאונרד באסט | 4 פרקים |
| 2019 | עלובי החיים | אנז'ולרא | 3 פרקים |
| 2019 | יקטרינה הגדולה | פאבל הראשון, קיסר רוסיה | 4 פרקים |
| 2020 | סטרייק | בילי נייט | 3 פרקים |
| 2020 | גרזן קטן: מנגרוב (אנ') | פי.סי דיקסון | סרט טלוויזיה של BBC One; כחלק מסדרת סרטי "גרזן קטן" |
| 2022 | דברים מוזרים | אדי מונסון | תפקיד ראשי (עונה 4); 8 פרקים |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2016 | Deathwatch | מוריס | Coronet Theatre, לונדון |
| 2017 | Wish List | דין | תיאטרון רויאל קורט |
| 2017 | Mosquitoes | לוק | התיאטרון המלכותי הלאומי |
הערות שוליים

↑  "HBO News - Helen Mirren to Star in Miniseries Catherine the Great". HBO.
↑  "First Look: Helen Mirren as Catherine the Great in HBO, Sky Miniseries". The Hollywood Reporter.
↑  "Dickensian Press Pack" (PDF). BBC Media Centre. 11 בדצמבר 2015. {{cite web}}:  (עזרה)
↑  "Dickensian - Arthur Havisham - BBC One". BBC. נבדק ב-2017-08-08.
↑  Petski, Denise. "'Howards End': Julia Ormond, Philipa Coulthard, Joseph Quinn, More Join Starz/BBC Miniseries". Deadline. נבדק ב-17 בפברואר 2017. {{cite web}}:  (עזרה)
↑  Forbes 30 Under 30 2023: Entertainment, Forbes (באנגלית)
↑  Leo Barraclough, Jacques Audiard’s ‘Emilia Pérez’ Wins Best Film, Director, Screenwriter and Actress at European Film Awards, Variety, ‏2024-12-07 (באנגלית אמריקאית)
| --- | --- |
בקרת זהויות :  GND: 1305832469  ICCU: UANV002736  LCCN: no2019112976  NKC: xx0325207  VIAF: 170156563588523242333   WorldCat (עם VIAF): 170156563588523242333
תולדות פרנקנשטיין

| --- | --- |

 סוגה:  פשע, דרמה היסטורית
 יוצרים:  Benjamin Ross 
 שחקנים:  שון בין  ונסה קירבי  Eloise Smyth  ריצ'י קמפבל  טום וורד 
 ארץ מקור:  הממלכה המאוחדת 
 שפות:  אנגלית
 מקום התרחשות:  לונדון 
 מספר עונות:  2 
 מספר פרקים:  12 
 הפקה
 חברת הפקה:  Rainmark Films
 הפצה:  נטפליקס 
 שידור
 רשת שידור:  ITV 
 פורמט (תמונה):  1080i (‏HDTV)
 תקופת שידור מקורית:  11 בנובמבר 2015 – 6 בדצמבר 2017 
 קישורים חיצוניים
 דף התוכנית ב-IMDb
 
תולדות פרנקנשטיין (באנגלית: The Frankenstein Chronicles) היא סדרת דרמת פשע תקופתית בריטית, ששודרה לראשונה ברשת ITV ב-11 בנובמבר 2015, שתוכננה כעיבוד מחודש של הרומן פרנקנשטיין מאת מרי שלי משנת 1818. השחקן הראשי שון בין שימש גם כמפיק שותף בעונה הראשונה. הסדרה עוקבת אחר המפקח ג'ון מרלוט (בין), שוטר שחושף גופה המורכבת מחלקי גופה משמונה ילדים נעדרים המנסה לקבוע מי אחראי לפשעים.
בסדרה מככבים ריצ'י קמפבל בתפקיד ג'וזף נייטינגייל, רובי ג'י בתפקיד בילי אוטס, טום וורד בתפקיד שר הפנים סר רוברט פיל, אד סטופארד בתפקיד הלורד דניאל הרווי, ונסה קירבי בתפקיד ליידי ג'מימה (אחותו של לורד הרווי) ואנה מקסוול מרטין בתור הסופרת מרי שלי. דמויות היסטוריות אחרות שמוצגות כוללות את ויליאם בלייק (בעונה הראשונה), עדה לאבלייס (העונה השנייה) וצ'ארלס דיקנס תחת שם בדוי 'בוז'. העונה הראשונה כוללת שישה פרקים שזכו לשבחי הביקורת ומשכו כ-250,000 צופים בממוצע לפרק.
חברת A&E רכשה את זכויות הסדרה לשידור בארצות הברית ותיארה אותה כ"מרגשת ומפחידה". ב-20 ביוני 2016 הודיעה ITV כי חידשה את הסדרה לעונה שנייה בת שישה חלקים. הצילומים לעונה השנייה החלו במרץ 2017, כאשר לורנס פוקס ומייב דרמודי הצטרפו לצוות השחקנים. צוות הכותבים לעונה השנייה כלל את מייקל רוברט ג'ונסון, פול טומאלין, נואל פרגר, קולין קרברי וגלן פטרסון, כאשר כל ששת הפרקים בוימו על ידי אלכס גבסי. בדצמבר 2017 הוכרז כי נטפליקס חתמה על עסקה להפצת הסדרה בארצות הברית ובשטחים אחרים.
שחקנים ודמויות

המפקח ג'ון מרלוט (שון בין) – שוטר נהר התמזה.
סר רוברט פיל (טום וורד) – שר הפנים.
ג'וזף נייטינגייל (ריצ'י קמפבל)
לורד דניאל הרווי (אד סטופרד) – אציל עני ובעל בית חולים.
ליידי ג'מימה הרווי (ונסה קירבי) – אצילה ענייה, אחות הלורד הרווי.
צ'ארלס דיקנס (ריאן סמפסון) – עיתונאי.
בילי אוטס (רובי ג'י) – פושע.
מרי שלי (אנה מקסוול מרטין) – סופרת "פרנקנשטיין" (עונה 1).
פרסי ביש שלי (ריצ'רד קלמנטס) – משורר ובעלה של מרי שלי (עונה 1).
טום פריטי (צ'ארלי קריד-מיילס) – שודד קברים העובד אצל המנתחים המקומיים (עונה 1).
פלורה (אלואיז סמית) – ילדה חסרת בית שנלקחת על ידי בילי אוטס לעבודה בזנות (עונה 1).
סר ויליאם צ'סטר (סמואל וסט) – מנתח ידוע וחלוץ הגלווניזם (עונה 1).
גרנט צ'סטר (מארק בזלי) – בן דודו של סר ויליאם, גם הוא מנתח (עונה 1).
סר בנטלי וורברטון (אליוט קוואן) – יריבו הפוליטי של סר רוברט פיל (עונה 1).
גברת בישופ (קייט דיקי) – המטרונית של חבורת רוצחים (עונה 1).
ויליאם בלייק (סטיבן ברקוף) – סופר, אמן הדפס (עונה 1).
אגנס מרלו (דירדרה מולינס) – אשתו המנוחה של ג'ון מרלוט (עונה 1).
פרדריק דיפל (לורנס פוקס) – איש החברה הגבוהה בעל עניין בבובות מכניות (עונה 2).
אסתר רוז (מייב דרמודי) – תופרת יהודייה שקיבלה חוזה על ידי מר דיפל לספק ביגוד ליצירותיו המכניות (עונה 2).
(ויקטוריה אמסלי) – בובה מכנית, אחת היצירות המכניות של מר דיפל (עונה 2).
עדה ביירון (לילי לסר) – מתמטיקאית מבריקה, המסייעת למר דיפל ביצירת הבובות שלו (עונה 2).
קוויני פיקט (קארי הייז) – עוזרת הבית של דיפל (עונה 2).
ראו גם

וייטצ'אפל (סדרת טלוויזיה)
רחוב ריפר
הערות שוליים

↑  "ITV commissions The Frankenstein Chronicles starring Sean Bean". ITV. אורכב מ-המקור ב-20 בנובמבר 2014. נבדק ב-17 בנובמבר 2014. {{cite web}}:  (עזרה)
↑    Michael Hogan, ‏The Frankenstein Chronicles, review: 'eerily effective', The Telegraph, 11 November 2015
↑  A&E Press release 7 October 2015
↑  "ITV recommissions The Frankenstein Chronicles for ITV Encore". ITV. 21 ביוני 2016. נבדק ב-21 ביוני 2016. {{cite web}}:  (עזרה)
↑  "Filming begins on ITV's The Frankenstein Chronicles - Season Two - starring Sean Bean". ITV. 14 במרץ 2017. נבדק ב-12 בדצמבר 2017. {{cite web}}:  (עזרה)
↑  Clarke, Stewart (2017-12-12). "Netflix Takes Sean Bean Drama 'The Frankenstein Chronicles' for U.S., Global Markets (EXCLUSIVE)". Variety. נבדק ב-2017-12-12.
שבעה עולמות, כוכב אחד

| --- | --- |

 סוגה:  סדרות טבע
 יוצרים:  BBC
 מנחים:  דייוויד אטנבורו 
 ארץ מקור:  הממלכה המאוחדת הממלכה המאוחדת
 שפות:  אנגלית 
 מספר פרקים:  7
 תוכנית מקור:  עולם מופלא
 הפקה
 מפיק:  דייוויד אטנבורו
 אורך פרק:  60 דקות
 שידור
 רשת שידור:  BBC
 תקופת שידור מקורית:  27 באוקטובר 2019 – 8 בדצמבר 2019
 קישורים חיצוניים
 דף התוכנית ב-IMDb
 
קרנף סומטרה, נראה בפרק השני.
מולך קוצני, נראה בפרק הרביעי.
תחש נהרות קריבי, נראה בפרק השישי.
שבעה עולמות, כוכב אחד (באנגלית: Seven Worlds, One Planet) היא סדרת-טבע תיעודית בת 7 פרקים, אשר הופקה על ידי ה-BBC החל מ-27 באוקטובר 2019 והיא מקוריינת בידי השדרן הבריטי דייוויד אטנבורו.
סדרה זו דומה לסדרות: "עולם מופלא", "הכוכב הכחול" או "עולם קפוא", והיא מציגה את חיות הבר על פני שבע היבשות של העולם, החל מהקרחונים הקפואים האנטארקטיים עד ליערות הטרופיים ומציגה את השינויים שרבים מהם עוברים כיום ומדוע הם בסכנת הכחדה. היא צולמה במשך 1,794 ימים בלמעלה מ-41 מדינות בעולם, כשאת חלק מהתקריות קיבלו בעזרת זיהוי ממל"טים.
שיר הנושא של הסדרה - "Out There", הופק בידי הנס צימר והזמרת האוסטרלית סיה.
החל משנת 2020, הסדרה משודרת בישראל בערוץ כאן 11 בידי קובי מידן.
לוק נוריס (שחקן)

| --- | --- |
אין תמונה חופשית
 לידה:  ספטמבר 1985 (בן 39) רומפורד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2008 
 פרופיל ב-IMDb
 
לוק נוריס (באנגלית: Luke Norris; נולד ב-3 ביוני 1985) הוא שחקן אנגלי, הידוע בעיקר מהופעתו בתפקיד ד"ר דווייט אניס בסדרה "פולדארק".
ביוגרפיה

נוריס נולד ברומפורד שבצפון לונדון. הוא נשוי לשחקנית ג'ואנה הורטון, ולהם שני ילדים.
ב-2008 הופיע נורטון בתפקיד קטן בסרט "הדוכסית". בטלוויזיה השתתף בתפקידי אורח בסדרות כגון "קרועים", "סקינס" ו-"Our World War". ב-2015 החל לגלם את דמותו של הרופא ד"ר דווייט אניס בסדרה "פולדארק", והופיע בה עד שנת 2019.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | הדוכסית | משרת |  |
| 2016 | FirstBorn | ג'יימס |  |
| 2018 | עבר זמן רב | בארני |  |
| 2021 | The Colour Room | גיא שורטר |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2008 | קרועים | The Inbetweeners | חבר של ג'יי | סדרת טלוויזיה (פרק אחד) |
| 2009 | סקינס | Skins | דוני | סדרת טלוויזיה (פרק אחד) |
| 2012 | טיטניק | Titanic | המלח הולמס | סדרת טלוויזיה (פרק אחד) |
| 2014 |  | Our World War | לוטננט מולד | סדרת טלוויזיה (פרק אחד) |
| 2015–2019 | פולדארק | Poldark | ד"ר דווייט אניס | תפקיד ראשי |
| 2016 |  | Sunday Brunch | בתפקיד עצמו | סדרת טלוויזיה (פרק אחד) |
| 2018 |  | Zoe Ball on... | בתפקיד עצמו | סדרת טלוויזיה (פרק אחד) |
| 2024 | סטרייק | Strike | פיליפ אורמונד | 3 פרקים |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2011 | המטבח | The Kitchen | מייקל | התיאטרון הלאומי בשידור חי |
| 2015 | מראה מעל הגשר | A View from the Bridge | רודולפו | התיאטרון הלאומי בשידור חי |
הערות שוליים

↑    Boudicca Fox-Leonard, ‏Poldark's Luke Norris: 'I’m not here to take my shirt off', The Telegraph, 18 August 2016
| פרס סטלייט על הרכב השחקנים הטוב ביותר - סדרת טלוויזיה |
| --- | --- | --- |
| 2005 | הצל אותי |  |
| 2006 | האנטומיה של גריי: ג'סטין צ'יימברס • אריק דנה • פטריק דמפסי • קתרין הייגל • טי אר ייט • סנדרה או • ג'יימס פיקנס • אלן פומפאו • שרה רמירז • קייט וולש • איזאיה וושינגטון • צ'נדרה וילסון |  |
| 2007 | מד מן: בריאן באט • אן דודק • מיכאל גלדיס • ג'ון האם • כריסטינה הנדריקס • ג'נוארי ג'ונס • וינסנט רטיזר • רוברט מורס • אליזבת מוס • קירנן שיפקה • מגי סיף • ג'ון סלאטרי • ריץ' סומר • אהרון סטאטון |  |
| 2009 | דם אמיתי: כריס באואר • מכד ברוקס • אנה קאמפ • נלסן אליס • מישל פורבס • מריאנה קלבנו • ראיין קוואנטן • טוד לאו • מיכאל מקמילן • סטיבן מוייר • אנה פקווין • ג'ים פארק • קרי פרסטון • ויליאם סנדרסון • אלכסנדר סקארסגארד • סם טראמל • רוטינה וסלי • דברה אן וול |  |
| 2012 | המתים המהלכים: אנדרו לינקולן • שרה ויין קליס • לורי הולדן • נורמן רידוס • סטיבן יאון • לורן כהן • צ'נדלר ריגס • מליסה מקברייד • סקוט וילסון • דנאי גורירה • מייקל רוקר• דייוויד מוריסי |  |
| 2013 | כתום זה השחור החדש: טיילור שילינג • לורה פריפון • מיכאל הרני • מישל הרסט • קייט מאלגרו • ג'ייסון ביגס |  |
| 2014 | הניק: קלייב אוון • ג'רמי בוב • ג'ולייט ריילנס • איב יוסון • מייקל אנגרנו • כריס סאליבן • קארה סימור • אריק ג'ונסון • דייוויד פיירו • מאיה קאזאן • לאון אדיסון בראון • גריינג'ר היינס • מאט פרואר |  |
| 2015 | פשע אמריקאי: פליסיטי האפמן • טימותי האטון • אי. ארל בראון • ריצ'רד קברל • רג'ינה קינג • קייטלין ג'רארד • בניטו מרטינז • פנלופה אן מילר • אלביס נורסקו • ג'וני אוריץ |  |
| 2016 | זרה: קטרינה באלף • סם היואן • טוביאס מנזיס • לוטה ורביק • לורה דונלי • סטיבן קרי • דאנקן לקרואה • גרנט או'רורק • גארי לואיס • גרהם מקטביש • סטיבן וולטרס • סיימון קאלו • נל הדסון • דומיניק פינון • סטנלי ובר • ריצ'רד רנקין • סופי סקלטון • אנדרו גאוור • רוזי דיי • קלייב ראסל • פרנסס דה לה טור |  |
| 2017 | פולדארק: רובי בנטל • קרוליין בלקיסטון • כריסטיאן בראסינגטון • אליס צ'אפל • ביטי אדני • ג'ק פרת'ינג • שון גילדר • ג'ון נטלס • לוק נוריס • היידה ריד • הארי ריצ'רדסון • אלינור טומלינסון • איידן טרנר • ג'וש וייטהאוס • גבריאלה ויילד • טום יורק |  |
| --- | --- |
בקרת זהויות :  NLI: 987011827743405171  LCCN: no2017106300  VIAF: 250429797   WorldCat (עם VIAF): 250429797
אלק בולדווין

| --- | --- |

אלק בולדווין בכנס קומיק-קון, סן דייגו 2016
 לידה:  3 באפריל 1958 (בן 66) לונג איילנד, ניו יורק, ארצות הברית
 שם במה:  אלק בולדווין
 שם לידה:  Alexander Rae Baldwin III 
 סוגה מועדפת:  אופרת סבון 
 מדינה:  ארצות הברית 
 תקופת הפעילות:  מ-1980 
 מקום לימודים:  אוניברסיטת ג'ורג' וושינגטון  מכון לי סטרסברג לתיאטרון ולקולנוע  בית הספר לאמנויות על שם טיש  תיכון ברנר 
 בן או בת זוג:  קים בייסינגר (19 באוגוסט 1993–3 בספטמבר 2002)  הילריה בולדווין (30 ביוני 2012–?) 
 צאצאים:  איירלנד בולדווין 
 מספר צאצאים:  8 
 פרסים והוקרה:  פרס אמי לשחקן הטוב ביותר בסדרה קומית (2008)  פרס גילדת שחקני המסך למשחק מצטיין לשחקן בסדרת קומדיה (2010)  פרס גילדת שחקני המסך למשחק מצטיין לשחקן בסדרת קומדיה (2009)  פרס גילדת שחקני המסך למשחק מצטיין לאנסמבל שחקנים בסדרת קומדיה (2009)  פרס גילדת שחקני המסך למשחק מצטיין לשחקן בסדרת קומדיה (2011)  פרס גילדת שחקני המסך למשחק מצטיין לשחקן בסדרת קומדיה (2013)  פרס גילדת שחקני המסך למשחק מצטיין לשחקן בסדרת קומדיה (2012)  כוכב בשדרת הכוכבים בהוליווד (14 בפברואר 2011)  פרס גלובוס הזהב (2007)  פרס גילדת שחקני המסך למשחק מצטיין לשחקן בסדרת קומדיה (2008)  פרס גלובוס הזהב לשחקן הטוב ביותר - סדרה מוזיקלית או קומדיה (2009)  פרס אמי לשחקן המשנה הטוב ביותר בסדרה קומית (2017)  פרס עולם התיאטרון (1986)  פרס גלובוס הזהב לשחקן הטוב ביותר - סדרה מוזיקלית או קומדיה (2010)  פרס גלובוס הזהב לשחקן הטוב ביותר - סדרה מוזיקלית או קומדיה (2007)  פרס אמי לשחקן הטוב ביותר בסדרה קומית (2009)  פרס גילדת שחקני המסך למשחק מצטיין לשחקן בסדרת קומדיה (2007)  פרס אמי לבידור בפריים טיים (2008) 
 http://www.alecbaldwin.com
 פרופיל ב-IMDb
 
אלכסנדר ריי "אלק" בולדווין השלישי (באנגלית: Alexander Rae "Alec" Baldwin III; נולד ב-3 באפריל 1958) הוא שחקן קולנוע, תיאטרון וטלוויזיה אמריקאי, זוכה שלושה פרסי גלובוס הזהב, שני פרסי אמי ושבעה פרסי גילדת שחקני המסך על תפקידו בסדרה "רוק 30". היה מועמד לפרס אוסקר לשחקן המשנה הטוב ביותר לשנת 2003 על תפקידו בסרט "קולר – להרגיש את וגאס".
ביוגרפיה

בולדווין נולד בלונג איילנד לקרול ניוקום ולאלכסנדר ריי בולדווין הבן, מורה להיסטוריה ומאמן פוטבול. לבולדווין שלושה אחים: דניאל, ויליאם וסטיבן, כולם שחקני קולנוע (ידועים בתור האחים בולדווין), ושתי אחיות.
בולדווין למד בבית הספר התיכון "אלפרד ברנר" בלונג איילנד, שם שיחק בקבוצת הפוטבול המקומית. הוא למד כשלוש שנים באוניברסיטת ג'ורג' וושינגטון, עד שהתקבל לבית הספר לאמנויות על שם טיש של אוניברסיטת ניו יורק, שם סיים ב-1994 לימודי תואר בוגר אוניברסיטה. בולדווין למד משחק אצל איליין אייקן וג'פרי הורן במכון לי סטרסברג לתיאטרון ולקולנוע.
קריירת תיאטרון

בולדווין החל את דרכו כשחקן תיאטרון בברודוויי ב-1986 במחזה "שלל", לאחר מכן שיחק במחזה "חשמלית ושמה תשוקה" בתפקיד הגיבור – סטנלי קובלסקי. על תפקידו במחזה קיבל מועמדות לפרס הטוני.
ב-1998 הופיע במחזה "מקבת'" לצידו של לייב שרייבר. ב-2004 שיחק במחזה של בן הכט "המאה ה-20". בשנה שלאחר מכן הופיע באולם קרנגי הול במחזה המוזיקלי של רוג'רס והמרשטיין "האוקיינוס הדרומי".
תקרית הירי

ב-21 באוקטובר 2021 נערכו צילומים למערבון "ראסט". בולדווין הוא אחד המפיקים של הסרט וגם נועד לשחק בו בתפקיד הראשי. בעת הצילומים ירה בולדווין בכלי נשק ששימש כאביזר צילומים ולא היה אמור להיות טעון בתחמושת קטלנית. מהירי נהרגה צלמת הקולנוע הלינה האצ'ינס ונפצע הבמאי ג'ואל סוזה. עקב התאונה הופסקו צילומי הסרט. בולדווין תושאל ושוחרר.
ב-10 בנובמבר 2021 נכלל בולדווין כנתבע בתביעת פיצויים מצד התאורן הראשי סרג' סבטנוי, בגין רשלנות כללית, נגד צוות ההפקה והבימוי, כולל העוזר הראשון לבמאי, אחראית החימוש, יועץ החימוש, כל מממני הסרט ואנשים נוספים. בתובענה (אנ') שהגיש, טען סבטנוי שלא הייתה סיבה סבירה שבאקדח ה"קולט 45" היה קליע חי בעת חזרה על שליפה מהירה, ומדובר ברשלנות והזנחה, שסיכנו את חיי כל מי שנכחו באתר הצילומים. כנגד בולדווין הוגשו מספר תביעות אזרחיות נוספות מצד אנשי צוות ומצד משפחתה של האצ'ינס.
ב-1 בפבואר 2023 הוגש כתב אישום נגד בולדווין בגין הריגה בשוגג של הצלמת הלינה האצ'ינס. התביעה טענה שבולדווין היה עסוק בטלפון בזמן הדרכת הירי לקראת הצילומים, זאת בנוסף לתקריות נוספות שבהם נהג בחוסר אחריות. ב-20 באפריל 2023 הודיעה התביעה כי היא מושכת את כל האישומים נגד בולדווין, כיוון שהתגלו ראיות חדשות הדורשות חקירה נוספת, אך אישומים חדשים ייתכנו בהמשך. ב-19 בינואר 2024 הוגש נגדו שוב כתב אישום באשמת הריגה ברשלנות. ב-13 ביולי באותה השנה, לאחר שלושה ימי דיונים, החליטה השופטת על הפסקת המשפט וביטול האישומים נגד בולדווין, זאת לאחר שנמצא שהפרקליטות לא העבירה לידי ההגנה ראיות חשובות – מחסנית כדורים, ובכך פגעה בזכויות ההגנה.
התובעת, קארי מוריסי, הגישה מסמך בן 52 עמודים ב-30 באוגוסט 2024, שבו טענה שהראיות לא היורלוונטיות למקרה ולא מערערות על אשמתו של בולדווין. בספטמבר 2024, השופטת מרי מרלו סומר דחתה את בקשת התובעת לפתוח מחדש את התיק נגד בולדווין. הסיבה לדחיית הבקשה הייתה שהמסמך שהגישה התובעת, מוריסי, חרג ממגבלת 10 העמודים המותרת. מוריסי טענה שהשופטת טעתה כשסגרה את התיק ביולי. השופטת ציינה שהמסמך הפר את כללי הפרוצדורה של בית המשפט בגלל אורכו, ולא התייחסה לתוכן המהותי של הבקשה. בדצמבר 2024, התיק הפלילי נגד בולדווין נסגר לאחר שהפרקליטות ביטלה את הערעור על החלטת השופטת לבטל את ההליך המשפטי. משפחתה של האצ'ינס, הכוללת את הוריה ואחותה מאוקראינה, הביעה התנגדות לסגירת התיק הפלילי וממשיכה בתביעה אזרחית נגד בולדווין והמפיקים.